Kun tre måneder efter mordet på John Lennon
blev præsident Reagan skudt i Washington D.C.
Tilbageholdt i aften,
sigtet for at affyre skuddene mod præsidenten
og hans følge, er en ung mand ved navn John Hinckley Jr.
Ligesom ved mordet på Lennon
foregår skyderiet på åben gade,
og den mistænkte anholdes på stedet.
Sikkerhedsniveauet var meget højt...
PAT CLAWSON RAPPORTERER
...da John Hinckley ankom til den føderale ret
i en armeret kortege omgivet af bevæbnet føderalt politi.
Endnu en parallel til Lennon-sagen er,
at man finder et eksemplar af Forbandede ungdom på Hinckleys hotelværelse.
Hans forsvarere vil bevise, at han er uskyldig på grund af sindssyge.
Skizofreni betragtes...
DR. WILLIAM CARPENTER HINCKLEYS FORSVARSPSYKIATER
...som den mest alvorlige psykiske lidelse.
Det er personer, der oplever at høre stemmer
og som udvikler falske overbevisninger, der begynder at styre deres liv.
Carpenter sagde, at John Hinckley lider af skizofreni,
og at han ikke er i stand til at rette sig efter loven eller forstå, hvad han gør.
Vi gik ikke ud fra, at han ville blive fundet ikke skyldig
på grund af sindssyge.
Men vi gik ud fra, at folk ville blive oprørte.
Det ville skabe vrede.
FORARGELSE OVER HINCKLEY-KENDELSE
Hinckley-kendelsen: Uskyldig på grund af sindssyge.
Som reaktion på kendelsen i dag siger mange newyorkere,
at påstanden om sindssyge er en falliterklæring.
Jeg mener, han er skyldig, for jeg tror ikke
på sindssygeparagraffen, eller hvad det hedder.
Folk hader, at sindssygepåstanden virker.
Man lader til at tage for givet, at hvis forbrydelsen er modbydelig,
så skal personen også bøde for den.
FORBANDEDE UNGDOM
TREDJE AFSNIT
Mark David Chapman, der er anklaget for mordet
på den tidligere Beatle John Lennon, har erklæret sig uskyldig
i mordet på grund af sindssyge.
Men da Chapman blev spurgt:
"Hvordan stiller du dig til sigtelsen for manddrab?"
svarede han: "Ikke skyldig på grund af sindssyge."
6. JANUAR 1981
FORTALT AF KIEFER SUTHERLAND
Chapman nægter aldrig at have skudt Lennon.
Og efter langvarige psykiatriske undersøgelser, herunder hypnose,
mener hans forsvarere, at han var sindssyg i gerningsøjeblikket.
Det er en kontroversielt påstand, og de forbereder ham på retssagen.
RETSBYGNING
Loven siger, at hvis du var juridisk sindssyg,
da du slog John Lennon ihjel,
så skal du frifindes på grund af sindssyge.
Så skal du ikke i fængsel, men i stedet på en anstalt.
- Et psykiatrisk hospital? - Ja, netop.
Kommer den her sag til at handle om hans mentaltilstand
på gerningsaftenen?
JONATHAN MARKS CHAPMANS ADVOKAT
Det afgørende i den her retssag bliver,
hvorvidt han var sindssyg, da han skød.
Og det tror jeg, at vores vidner vil slå fast.
Hvorvidt vi kan få nævningene til at kende ham
ikke skyldig på grund af sindssyge er noget andet.
Stemningen omkring hr. Chapman virker meget fjendtlig.
Det er ikke overraskende, men sådan er det.
Alle var meget følelsesmæssigt påvirkede,
og der var selvfølgelig megen fjendtlighed mod Chapman.
Hans seneste advokat var der kun
i et par dage, før han trak sig på grund af dødstrusler.
Vi fik også dødstrusler med posten.
Lennon havde nærmest gudestatus, og hvor vovede vi...
DAVID SUGGS MEDLEM AF CHAPMANS FORSVARSHOLD
...at forsvare den mand, der myrdede ham med koldt blod.
"I kommer til at betale for det her."
En anden faktor var attentatforsøget på Reagan.
Det satte virkelig gang i den offentlige modstand
mod sindssygepåstanden.
Vi vidste, at det ville blive en meget hård kamp.
Anklagerne køber ikke sindssygepåstanden.
De mener, at Chapman dræbte Lennon for at blive berømt.
I dette interview
vil jeg ikke benytte den anklagedes navn...
KIM HOGREFE STATSANKLAGER
...fordi jeg ikke vil medvirke til at skabe...
en situation, der giver ham opmærksomhed.
Så jeg refererer konsekvent til ham som "den anklagede."
Jeg vil ikke bruge hans navn.
NEW YORKS POLITI
Den anklagede ville gerne anholdes,
fordi det var det, der skabte opmærksomhed omkring ham.
Han prøvede ikke at stikke af fra gerningsstedet.
Han kunne let være løbet ned i metroen
eller ind i parken, men det gjorde han ikke.
Han stod der bare og ventede.
Deres teori var, at Chapman var en fiasko,
intet var lykkedes for ham, han havde storhedsvanvid,
og at han ville gerne have en masse opmærksomhed.
Er det rationelt eller fornuftigt at myrde et andet menneske
med koldt blod, når man ved, at det vil betyde,
at man formentlig vil ende i... ...fængsel på livstid
eller på en sindssygeanstalt resten af livet?
MANDEN, DER SKØD LENNON
Bare så man kan optræde i et par artikler
på forsiden af aviserne?
Det giver ingen mening.
NAVN: CHAPMAN, MARK DAVID ADRESSE: SOUTH KUKUI ST. 55
KALIBER 38-REVOLVER
Anklagemyndigheden vil forklare nævningene, at Chapmans adfærd
før skudepisoden viser, at det ikke var en tilfældig vanvittig handling,
men snarere et nøje planlagt mord.
LINDA TAIRA RAPPORTERER
Pistolen, der blev brugt til at myrde John Lennon, er blevet sporet
af New Yorks politi til J&S Enterprises.
En kvittering viser, at pistolen blev købt
af Mark Chapman den 27. oktober i år.
Han lignede et normalt og lovlydigt menneske, da han købte den.
Han køber den, og så går han ud og gør sådan noget seks uger senere.
Hvad skal man stille op?
Den anklagedes adfærd op til forbrydelsen
tyder på, at han opførte sig rationelt.
Han havde pistolen, han tog til New York, men han manglede ammunition.
Da han ikke var i stand til at købe ammunition i New York,
besøgte han en ven i nærheden af Atlanta i Georgia
og fik ammunition fra ham.
Og ikke nok med det.
Før mordet mødtes han med et par kvindelige fans,
der jævnligt stod foran Dakota-bygningen i håb om at møde
John Lennon, når han gik til og fra sin lejlighed.
Så der var intet, der tydede på, at han led
af psykisk sygdom i en grad,
så han ikke kunne fungere normalt.
Men optagelser, som hans forsvarere lavede på Rikers Island
før retssagen, viser, hvor usammenhængende Chapmans tankegang er.
Jeg forstår nu fuldstændig, hvad der skete,
og det står helt klart og er meget rationelt.
Det er min klare overbevisning, at jeg slog John Lennon ihjel
for at få så mange mennesker som muligt til at læse Forbandede ungdom.
Alt, hvad jeg gør, vil nu handle om at opnå dette mål.
Folk spørger mig: "Hvorfor slog han Lennon ihjel?"
Og jeg svarer: "Han sagde, at det var, fordi han ville
have folk til at læse Forbandede ungdom."
Og de ser lettere forvirrede på mig, og jeg siger:
"Med dit spørgsmål antager du, at der er en rationel forklaring på,
hvorfor en gal mand slår et andet menneske ihjel med koldt blod."
Jeg sagde: "Du får aldrig en rationel forklaring på,
hvorfor en gal person udfører en gal handling."
Karakteren i bogen var en teenager ved navn Holden Caulfield,
som tager til New York i en weekend, og han er desillusioneret over,
hvad han betragter som menneskers falskhed.
Som barn får man at vide, at verden fungerer på en bestemt måde,
og når man så bliver ældre, finder man ud af,
at der er sider af den, der er falske og uærlige.
Chapman siger til sine forsvarere, at han er Holden Caulfield
fra sin generation, og at hans mission er
at rense verden for folk, han betragter som falske.
Her er min mening om John Lennon.
OPTAG/BATTERI
"All you need is love." Kender du den?
Her er min kommentar til den:
Det eneste, man behøver, er kærlighed og 250 millioner dollar.
Han var det største, falske røvhul, der nogensinde har levet.
Jeg ville ikke tillade, at hele verden skulle lide i ti år mere
under hans fupcirkus.
I mine øjne var det tydeligt, han var sindssyg,
da jeg mødte ham.
Vi skulle bare bruge et vidneudsagn,
der viste,
at han ikke levede i den virkelig verden og tydeligvis var psykisk syg.
At finde ud af, hvorfor nogen er blevet sindssyg, er svært...
Det er svært at gøre.
Men der var selvfølgelig en flok mennesker, der vidste noget.
Så vi interviewede folk, som havde kendt ham tidligere.
Forsvarerne rejser til Chapmans hjemby i Georgia
og taler med hans barndomsvenner.
Da jeg mødte Mark, virkede alt normalt.
En typisk amerikansk familie.
Men som tiden gik,
bemærkede jeg, at der foregik noget dystert.
VANCE HUNTER BARNDOMSVEN
Han blev bedt om at "gå ind på sit værelse."
Og så kom Marks far ind med et bælte og begyndte at slå ham.
Han slog sågar med bæltespændet.
Han gik bare amok og tæskede løs.
Så stoppede han og gik,
og så kunne man høre ham tæske moderen nedenunder.
Han tæskede moderen gul og blå.
Og så gik Marks far ind i soveværelset,
eller hvor fjernsynet var, og satte sig,
og en halv time senere var han en helt anden person.
Det skete fra det ene øjeblik til det andet.
Jeg tog hen til ham en dag, og han sagde:
"Se. Jeg har noget marihuana."
Men så blev det meskalin,
og dernæst blev det opium, og så var det syre
fra Californien.
En weekend tog Mark otte skud LSD,
som var meget kraftigt, og så forsvandt han hele weekenden.
Søndag aften fik jeg fat i Mark og spurgte:
"Hvor har du været hele weekenden?" Han sagde: "Du tror, det er løgn.
Jeg har mødt Jesus Kristus, og han var så smuk,
og han talte til mig."
Chapmans kaotiske barndom fører ham til den lokale kirke i Atlanta.
Mark var en enspænder. Han havde ikke mange venner,
og jeg fik indtryk af, at han var ulykkelig derhjemme.
Han eksperimenterede med stoffer, og han dyrkede meget...
CHARLES MCGOWAN PRÆST
...hård rock og syrerock.
I sydstaterne dengang
var folk tæt knyttede til den lokale kirke,
og de fleste var ret aktive og trofaste i kirken.
Mark havde, så vidt jeg vidste, ikke nogen kirkebaggrund.
Så da han erklærede sin troskab over for Kristus,
var det mig en fornøjelse at døbe ham her
og at vejlede ham.
Han fandt med det samme en gruppe, der elskede og accepterede ham.
Han blev ret lun på en af pigerne i ungdomsgruppen.
Jessica.
Jeg plejer at indlede med at sige:
"Jeg var engang kæreste med Mark Chapman...
JESSICA BLANKENSHIP TIDLIGERE KÆRESTE
...som senere slog John Lennon ihjel."
Og... ...så bliver alle chokerede.
Ekskæresten Jessica Blankenship
kan blive et nøglevidne i Chapmans retssag.
Jeg var 16,
og jeg var på udflugt med min kirke.
Nogen havde inviteret ham med.
Jeg syntes, han virkede lidt sej og følsom.
Han var meget passioneret, når han talte.
Han havde en skøn humoristisk sans.
Og jeg blev vist betaget af ham.
Han var en fremragende guitarist,
og han kunne spille alt.
Han elskede især Beatles, indtil John Lennon sagde,
at de var mere populære end Jesus.
Han ville gerne lære mere om Biblen og nå dybere ned i sin tro.
Problemet var, at han blev meget deprimeret.
Han var meget ærlig om, hvor ked af det han var,
og at han ikke troede, han ville kunne klare det.
Det var, som om han var ved at få et nervesammenbrud.
Jeg tryglede ham om at få psykologhjælp,
men han sagde:
"Jeg har ikke brug for at tale med nogen."
Det var også deromkring, han begyndte at råbe af mig,
og da var det, at vores forhold begyndte at falde fra hinanden.
Forholdets sammenbrud
betyder, at Chapman har brug for en frisk start.
Han beslutter at flytte til Hawaii.
Tænk over det. Hawaii er et smukt sted at bo.
Vejret er perfekt. Så det var ideelt.
Det ville være ligesom Edens have.
Men jeg blev deprimeret igen,
og jeg var dødtræt af det hele
og ting, jeg troede ville blive så gode, blev det stik modsatte.
Han kørte ud til et smukt sted ved havet
og tog en slange,
som han satte på udstødningsrøret og førte ind i bilen.
Og så sad han bare der og ventede på at dø.
Det var en lettelse at vide, at jeg ville dø.
Livet stinker.
Forsvarerne mener, at selvmordsforsøget er bevis
på Chapmans psykiske problemer,
mens det kun bestyrker anklagemyndighedens tro på, at han angler efter opmærksomhed.
Han fingerede et selvmordsforsøg.
Igen et forsøg på at få opmærksomhed.
Det var en 25-årig person, som tidligere havde udvist adfærd,
der ikke var noget særligt,
og som var frustreret over det, og som havde
en personlighedsforstyrrelse og mente, at han havde fortjent opmærksomhed.
Det er meget ærgerligt, at han forsøgte
at få den opmærksomhed ved at stjæle
berømmelsen fra en som John Lennon.
22. JUNI 1981
Verdenspressen samles nu til Mark Chapmans retssag.
Man håber, man omsider kan få svar på, hvorfor et globalt ikon
er blevet skudt ned med koldt blod.
I New York blev to dusin tilhørere kropsvisiteret...
KRIMINALFORSORGEN
...og givet adgang til indledningen på Mark Chapmans retssag.
Det var juryudvælgelsens første dag
og begyndelsen på en lang retssag.
En hob af journalister og tilhørere ventede på at få adgang til retssalen.
1983 PRESSEKORT E.R. SHIPP - NEW YORK TIMES
Jeg elsker retssager.
Det er en herlig mulighed for at overvære drama.
Det udløser en særlig slags spænding...
...og adrenalinen pumper lidt hurtigere.
Jeg var en grøn journalist, og det var en af mine første store historier.
Hele verden fulgte med.
Det var hans intention at slå John Lennon ihjel.
Han vidste godt, hvad han gjorde, da han slog John Lennon ihjel.
Følelserne er uden på tøjet,
og holdningerne til Chapman er stadig delte.
Vi elsker John!
For drabet på en elsket legende og en fredelig mand som John Lennon...
- ...burde han idømmes dødsstraf. - John troede på fred.
Til alle, der er ægte John Lennon-fans:
Gør ham ikke noget.
John Lennon ville ikke bryde sig om det. Sådan var han ikke.
John Lennon prædikede tilgivelse.
Mennesker er mennesker, uanset hvad de udvikler sig til.
Han er bare syg. Andet er der ikke at sige til det.
Nogle af hans venner vil sikkert sige, at hans adfærd ikke var normal,
men der var ingen beviser på, at han led
af så alvorlig psykisk sygdom, at han ikke vidste,
hvad han lavede, eller at det var forkert.
Det er det afgørende i sagen.
Folk var spændte, mens vi samledes
uden for retssalen
og ventede på, at dørene åbnede sig, og kampen kunne begynde.
Sådan så der ud på 13. sal
uden for dommer Dennis Edwards' retssal.
Gangen var fuld af journalister og tv-hold, der var kommet
fra hele verden på grund af den sensationelle drabssag.
Alle stod uden for retssalen
og ventede på, at dørene ville åbne sig.
Men da der var gået mere end en time,
begyndte vi at frygte, at der foregik noget,
som vi ikke var en del af.
Dommeren besluttede at lukke retssalen for offentligheden.
Så de eneste, der var der, var mig,
hovedanklageren, forsvarsadvokaterne og dommeren.
Bag de lukkede døre i retssalen
tager sagen en uventet drejning.
Chapman har erklæret sig skyldig. Alle sagde: "Hvabehar?"
Endnu mere bizar er Chapmans forklaring
på den pludselige skyldindrømmelse.
Han sagde, at Gud besøgte ham i cellen og befalede ham at erklære sig skyldig,
og at han var meget lettet bagefter.
Jeg sad foran radioen
og hørte rockmusik,
og jeg kunne bare mærke Helligånden tale til mit hjerte.
Og den aften vidste jeg, at Herren ville have, at jeg skulle erklære mig skyldig.
Men jeg ville ikke. Jeg ville fortsætte.
Vi sagde til dommeren, at det var
yderligere bevis på hans sindssyge.
Og så sagde dommeren: "Jeg har familiemedlemmer, der mener, at de taler
med Gud hver eneste dag, og dem vil jeg ikke kalde sindssyge."
Og sådan sluttede det.
Gud befalede det. Derfor, siger Mark David Chapman,
ændrede han sin erklæring fra uskyldig til skyldig
i sagen om drabet på John Lennon.
Hvis der står en anklaget foran en dommer og er parat
til at erklære sig skyldig og undgå en retssag, er det fint for dommeren.
Jeg var på sin vis ikke overrasket,
fordi han havde snakket om,
at han var bange for, at hvis han kom på psykiatrisk hospital,
så ville han blive omringet af dæmoner.
Og han var fast besluttet.
Han ville ikke på psykiatrisk hospital,
selv om han tydeligvis var sindssyg.
Chapmans erklæring afbryder en retssag, der kunne have afsløret hans grunde
til at affyre fire kugler mod en af de største stjerner inden for moderne musik.
Forsvarer Jonathan Marks
sagde, han var meget skuffet over sin klients beslutning.
Jeg havde glædet mig meget til, hvad der ville være blevet...
JONATHAN MARKS FORSVARER
...en meget spændende... ...og interessant og nyttig retssag.
For jeg tror, at mange mennesker
ville være blevet oplyst om...
...om Mark Chapman og sindssygepåstanden.
- Tror du, han er sindssyg? - Ja, helt bestemt.
- Der er jeg ikke i tvivl om. - Juridisk sindssyg?
Juridisk sindssyg, ja.
Psykiaterens vidnesbyrd ville åbenlyst have været afgørende.
Anklagerens udtalelse om, at han ville have opmærksomhed,
og at han havde storhedsvanvid...
Ja, det beskrev delvist Chapman og hans adfærd,
men det var på ingen måde det fulde billede.
Hans sindssyge var meget alvorligere,
end hvad de ville anerkende.
Dr. Liza Gold er retspsykiater
med speciale i sindssyge i gerningsøjeblikket.
Hun var ikke indblandet i Chapmans sag,
men vurderer afgørelser foretaget dengang.
Advokaten sagde: "Jeg mener ikke, han er egnet."
DR. LIZA GOLD RETSPSYKIATER
Jeg ved ikke, hvorfor en dommer skulle sige:
"Jamen det mener jeg, at han er." Han er dommer.
Han er ikke ekspert i psykisk sygdom.
Jeg ville have stemt for, at han skulle have haft en ny egnethedshøring.
Jeg havde gerne set, at nogen havde spurgt ham:
"Hvorfor ombestemte du dig?"
Jeg har en mistanke om, at han begyndte at vakle under presset
fra det voldsomme mediecirkus, der ventede forude.
Mens han venter på sin straf,
bliver omfanget af Chapmans mentale problemer tydeligt.
Det her er et notat, jeg føjede til arkivet.
"Den 12. juli 1981 oplevede Mark Chapman en voldsom psykotisk episode
på Rikers Islands fængselshospital.
Han smed en stol efter et fjernsyn
og sagde med skinger og spydig stemme, at han var en dæmon.
Han blev låst inde i sin celle og begyndte at springe rundt
og kravle op ad tremmerne, mens han hylede og skreg som en abe."
Da jeg besøgte ham, var han blevet medicineret
med et stærk antipsykotisk medikament.
Han fortalte mig, at han... ...var besat af to dæmoner.
Han havde allerede erklæret sig skyldig,
så der var ikke noget at opnå ved at gøre det.
Jeg mente, at det var et ret stærkt bevis
på hans sindssyge.
I månederne efter drabet
er Yoko stadig i gang med at bearbejde det pludselige tab af John.
Vi havde det rigtig godt sammen i New York,
og det er forbi.
Og det, at han forsvandt så pludseligt,
påvirkede mig også, for hvis det havde været en langsom proces,
kunne vi have talt om det.
Men den John, jeg husker, er en meget selskabelig,
energisk og glad mand.
Mark Chapman viser sig nu i offentligheden til sin strafudmåling.
Det er hans advokaters sidste chance
for at bede om strafnedsættelse på grund af hans mentale tilstand.
Politiet tager ingen chancer med Chapman.
På grund af de mange inkarnerede Lennon-fans
ankom Chapman uset til retten i morges under tung bevogtning.
Da den anklagede fik sin straf,
var retssalen åben, så almindelige borgere fyldte op derinde.
De to forreste rækker var fyldt
med journalister og pressefolk.
Alle skulle igennem metaldetektorer
på vej ind i retssalen.
Indenfor sad Mark David Chapman
med en skudsikker vest under sin skjorte
og knugede et paperbackeksemplar af J. D. Salingers Forbandede ungdom.
Vi havde set Chapman ved det indledende retsmøde,
og vi havde set ham, da han erklærede sig skyldig.
Strafudmålingen blev en mulighed for rent faktisk at høre ham tale.
Chapman nævnte ikke manden, han slog ihjel,
da han tog imod dommerens tilbud om at sige noget i retten.
I stedet læste Chapman en passage fra bogen, han har haft
med sig under det meste af retssagen,
J. D. Salingers Forbandede ungdom.
FORBANDEDE UNGDOM
Han kommer aldrig med en grund til,
hvorfor det er så godt at promovere den bog.
Han mente, at denne bog var så vigtig,
at den var hans begrundelse for at begå sådan en handling.
Skal jeg sige dig noget?
POLITIBETJENT
Alle, der havde med sagen at gøre, læste den på nær mig.
Jeg troede bare ikke på det.
Jeg har aldrig før indrømmet offentligt, at jeg ikke læste bogen.
Han prøver at få sit navn ændret til Holden Caulfield.
Han prøver at blive de mennesker.
Der er ikke nogen rationel grund
til at tro, at man kan blive en anden,
men det siger noget om, hvor meget han gerne ville være ham.
I dag opfordrede to af Chapmans psykiatere
indtrængende til, at han får mere behandling.
De havde en psykiater, der sagde, han var sindssyg,
så vi skaffede en psykiater, der sagde, han ikke var sindssyg.
Så fik de anden psykiater til at sige, han var sindssyg,
og vi fik endnu en til at modsige ham.
Jeg kan blot sige, at jeg har talt med mange psykiatere,
og de fleste af dem er selv sindssyge.
I dag blev Mark David Chapman idømt
20 år til livstid for mordet
- på John Lennon. - ...Chapman blev idømt
tyve år til livstid for mordet på John Lennon.
Der var ingen tvivl om, at han var skyldig
i overlagt mord.
Forsvarsadvokaten bestred ikke fakta, kun konklusionen.
Det var afgjort nøje planlagt.
Det var veludført. Det var overlagt. Men det var også sindssygt.
Du hedder Marks, ikke?
Da vidste Jonathan og jeg, at han ville sidde i fængsel
resten af sit liv. Og hvis han sad i fængsel,
ville han ikke modtage psykiatrisk behandling.
Det virkede ikke på mig som det rigtige resultat.
Yoko bliver boende i Dakota-bygningen med deres søn, Sean,
mens hun prøver at bearbejde, hvad der er sket.
Det eneste, jeg ærgrer mig over, er, at John skulle dø
på den måde, han gjorde.
Nogle siger, at hvis John ikke havde været i USA,
men havde boet i Storbritannien, så ville han ikke være blevet skudt og dræbt.
Måske skulle vi have været mere forsigtige.
Da John døde,
var det et enormt chok for os alle.
Vi var alle lammede.
BOB GRUEN LENNONS FOTOGRAF
Yoko var en stærk klippe på det tidspunkt.
John døde ikke, fordi han begik selvmord,
eller på grund af stoffer eller et hjerteanfald.
Nej, John blev slået ihjel,
og det var meget vigtigt for mig at vise verden det.
John og jeg prøvede altid at skabe en fredelig verden.
Og det er meget ironisk, at John, som elskede fred så højt,
døde på så voldsom en måde.
Jeg erindrer, at Yoko sagde, at når lederen med fanen falder...
...må en anden samle fanen op og fortsætte.
Yoko fandt en måde
at gøre Johns død til en positiv kraft.
Da hun delte billedet af Johns blodige briller
som et pladeomslag,
blev mange mennesker forfærdede over, at hun kunne finde på det.
Hun ringede om morgenen og bad om hjælp til at tage billedet af brillerne.
Jeg tog hen til Dakota-bygningen og stillede nogle lamper op.
Hun ville gerne have brillerne i en vindueskarm sammen med et glas vand
med Central Park i baggrunden.
Jeg syntes, hun skulle tage billedet, så jeg greb mit andet kamera
og tog et billede af hende, mens hun tog billedet.
Når man ser det billede af brillerne,
kan man mærke rædslen.
Men det er blot en lille del af, hvordan Yoko har det,
fordi hun var til stede.
Hun så, da det skete med brillerne.
Men får man det så skidt over at se et billede af det,
så kan man forestille sig en smule af, hvordan Yoko har det.
Brillerne, han havde på til allersidst,
var en slags kommentar til vigtigheden af strammere våbenlovgivning.
VÅBENREGULERING NU
HUSK JOHN
Der må gøres noget ved skydevåbnene,
våbenlovgivningen og tankegangen i det her land
hos dem, der bærer skydevåben.
Det er forfærdeligt.
Havde Chapman haft en kniv og ikke en pistol, ville Lennon måske være i live.
Skydevåben er dødbringende. Der er ingen vej tilbage.
Beslutningen om at gøre det...
VÅBENREGULERING SLÅR OS IKKE IHJEL
...kan faktisk være ret impulsiv.
Og det var tilsyneladende, hvad der skete med Chapman.
STOP HÅNDVÅBEN
Chapman har siddet næsten ti år i isolation,
da han siger ja til at blive interviewet i fængslet
af den amerikanske talkshowvært Larry King.
For 12 år siden i aften døde musikken,
da Mark David Chapman skød og dræbte den tidligere Beatle John Lennon...
JEG ELSKER DIG, JOHN
Det er første gang, den amerikanske befolkning har hørt
fra John Lennons morder direkte.
Mark David Chapman er nu med fra Attica-fængslet
på 12-årsdagen for John Lennons død.
Mark, hvorfor nu? Hvorfor vil du fortælle historien nu?
Larry, jeg er rask nu.
Jeg har været rask i en årrække.
MARK DAVID CHAPMAN JOHN LENNONS MORDER
Jeg har det godt.
Der har altid været ting, som jeg gerne har villet have ud
for at fortælle folk, hvorfor jeg gjorde, som jeg gjorde.
Dengang var jeg fortabt.
Jeg vidste ikke, hvem jeg var, men det gør jeg nu.
Så må du også angre hver dag.
Jeg angrer. Jeg er ked af, hvad jeg har gjort.
Jeg ved nu, at jeg rent faktisk tog en mands liv.
Dengang var han for mig blot et pladeomslag.
Han fandtes ikke. Heller ikke, da jeg mødte ham tidligere på dagen,
hvor han meget elskværdigt signerede pladen for mig.
Og han var i øvrigt ikke falsk. Han var meget tålmodig.
Jeg så ham blot som en...
- ...todimensionel kendis... - Okay.
- ...uden ægte følelser. - Hvad helbredte det,
som du mener var skizofreni?
Det var hverken medicin eller læger, men Herren.
Mark David Chapman var en fiasko i sit eget hoved.
Han ville gerne være en vigtig person, Larry.
Han vidste ikke, hvordan han skulle håndtere at være et nul.
Han prøvede gennem årene at blive til noget.
Men i takt med, at han løbende fik det dårligere...
Og jeg tror på, at jeg var skizofren dengang.
Ingen kan overbevise mig om det modsatte.
Men det var mit ansvar. Mark David Chapman angreb noget,
som han betragtede som falsk,
og som han var vred på, for at blive noget, han ikke var,
for at blive til noget.
Chapman siger, han er et nyt menneske,
en genfødt kristen, som er ked af, hvad han har gjort.
For første gang og efter næsten 20 års fængsel...
3. OKTOBER 2000
...møder Chapman prøveløsladelsesnævnet i forsøget på at blive løsladt.
Yoko Ono skrev til prøveløsladelsesnævnet,
at "hvis Chapman bliver løsladt, vil jeg og Johns to sønner, Sean og Julian,
ikke føle os trygge resten af vores liv."
Bør Mark David Chapman tilgives?
Jeg ved, at paven besøgte fængslet og...
...besøgte fængslet og tilgav personen,
der prøvede at dræbe ham, eller noget i den stil.
Men jeg er ikke pave... ...og det er
meget svært for mig at tilgive, hvad der er sket.
Dette er Mark David Chapmans tredje prøveløsladelseshøring.
Han er nu 49 år...
5. OKTOBER 2004
...og har siddet i Attica-fængslet i næsten 24 år.
Chapman har kunnet søge om prøveløsladelse siden 2000
...og hver gang har han fået afslag.
Det er forfærdeligt, at en, der har dræbt et Beatles-medlem,
har mulighed for at blive løsladt.
Jeg besøger ham stadig.
Han har betalt en større pris, end hvad mange tror,
fordi han er nødt til at bo i isolation i fængslet.
Han kan ikke engang komme i kirken af frygt for,
at andre fanger vil gøre ham ondt.
I alle andre tilfælde
ville han være blevet retsforfulgt som sindssyg.
Det, han kaldte en kamp og en trang,
ville vi kalde en psykose.
Hvis han havde skudt en, der ikke var berømt,
tror jeg ikke, han ville sidde i fængsel i dag. Men han skød den forkerte.
Jeg er overbevist om, at han ikke længere er farlig.
Manden, der prøvede at dræbe præsident Reagan,
er lige blevet løsladt, og han blev vurderet som sindssyg.
John Hinckley Jr. blev kendt ikke skyldig på grund af sindssyge
for skudattentatet på præsident Reagan.
John Hinckley Jr. bliver løsladt
efter 35 års fængsel og skal bo hos sin mor.
POLITI
Han blev kureret på et psykiatrisk hospital
og betragtes ikke længere som farlig for samfundet.
Jeg står her i dag for at opfordre New Yorks prøveløsladelsesnævn...
NEW YORKS DELSTATSPARLAMENT
...til at nægte Mark Chapman løsladelse.
SVIGT MIG IKKE, PRØVELØSLADELSESNÆVN
Men Mark Chapman forbliver fængslet
med begrænset adgang til psykiatrisk behandling.
Jeg prøver at have medfølelse med alle mine klienter,
og det er nogle gange
sværere end andre.
Jeg havde medfølelse med ham.
Hvem kan forklare, hvorfor nogen bliver sindssyge?
Jeg tror ikke, han gerne ville...
Hvis han havde haft et valg,
tror jeg ikke, han havde valgt at være sindssyg, men det var han.
Så derfor har jeg medfølelse med ham.
John Lennon døde for over 40 år siden,
men hans ord fra det sidste interview er stadig relevante i dag.
JOHN LENNONS SIDSTE INTERVIEW 8. DECEMBER 1980
Det virkede, som om universets underliggende tema
eller alt, hvad der var noget værd,
handlede om kærlighed, kærlighed, kærlighed.
Og det var kampen for
at elske, at blive elsket og at udtrykke det.
Der er noget fantastisk ved kærlighed.
Jeg vil gerne være så kærlig som muligt.
Jeg savner ham stadig. Især nu, hvor verden ikke
ikke rigtigt fungerer, og alle lader til at lide.
Hvis han var her, ville det være vanske...
...anderledes, tror jeg.
Når du tænker på din far nu,
hvad er så de mest vidunderlige minder, der dukker op?
Hvad får dig til at tænke:
"Ja, det er kernen af mit forhold til min far?"
Optagelser af mig og min far. Jeg sad altid på skødet af ham.
Vi var bare sammen.
For sådan var det. Vi var altid sammen.
Jeg vidste bare, han var der for mig, og at han var min far...
...og jeg vidste, jeg elskede ham.
Hvad synes du, din fars største bidrag var?
Hans musik påvirkede alle.
Næsten alle i hele verden.
Og det er fantastisk, hvordan musik kan påvirke folk.
Og hans bidrag til dig?
For mig var han min far.
Tekster af: Simon Boertmann Brüel